टंला , सेप्तेम्बर 1 : उदालगुरि जिल्लानि उदालगुरि टाउननि बिखायाव थानाय दालाइ लाइजामख'आव गामियारिफोरखौ बेंकनि बिथिंआव जौगाखां होनो थाखाय Indian Post Payment Bank ( IPPB ) नि खाबुखौ बेखेवगोन । मख'नो गोनांदि , उदालगुरि BPO आ भारत हादोरमानि गासै मोन 650 दालाइ लाइजामख'फोरनि मादाव मोनसे सायखजानाय । भारत सरकारा गासै हादोरमायाव मोन 3250 लाइजामख'फोराव IPPB खौ गिबि खेबाव बेखेवनो आखायाव लादों । उदालगुरि BPO मावख'नि नदल अफिसार पुलक नात बिथांआ बुङोदि , गाहाय मनट्री नारेन्द्र मोदीआ गोदान दिल्लीआव थानाय टलकथ्रा इंन्डुर स्तेडीयमनिफ्राय हादोरनाङैनो IPPB खौ बेखेवना होगोन । उदालगुरि BPO आबो बिस्नु राभा क्रिस्ति न'ब्लांआव सनिबारनि 2.30 मिनिटआव बेखेवगोन होन्ना बिथांआ बुंबावो । 
उदालगुरि जिल्लायाबो IPPB नि खाबुखौ मोन्नो हागोन